CELEX: E2011P0009
Language: lv
Date: 2011-07-21 00:00:00
Title: EBTA Uzraudzības iestādes 2011. gada 21. jūlija prasība pret Norvēģiju (Lieta E-9/11)

6.10.2011   
            
            
               LV
            
            
               Eiropas Savienības Oficiālais Vēstnesis
            
            
               C 294/8
            
         EBTA Uzraudzības iestādes 2011. gada 21. jūlija prasība pret Norvēģiju
   (Lieta E-9/11)
   2011/C 294/08
   EBTA Uzraudzības iestāde, ko pārstāvēja pārstāvji Xavier Lewis, Florence Simonetti un Gjermund Mathisen, 35, Rue Belliard, 1040 Brussels, Belgium, 2011. gada 21. jūlijā EBTA Tiesai iesniedza prasību pret Norvēģiju.
   EBTA Uzraudzības iestāde pieprasa, lai EBTA Tiesa pasludina, ka:
   
               1)
            
            
               paturot spēkā ierobežojumus attiecībā uz personu un EEZ valstīs izveidoto uzņēmumu tiesībām īstenot līdzdalību uzņēmumos un izmantot balsstiesības regulētos tirgos Norvēģijā, kā noteikts 35. iedaļas 1., 2. un 3. apakšnodaļā un 36. iedaļā 2007. gada 29. jūnija Aktā par regulētiem tirgiem (Biržas akts), kā arī 5-3. iedaļas 1. , 2. un 3. apakšnodaļā un 5-4. iedaļā 2002. gada 5. jūlija Aktā par finanšu instrumentu reģistrāciju (Vērtspapīru depozitāriju akts), Norvēģijas Karaliste nav izpildījusi savas saistības, kas noteiktas EEZ līguma 31. un 40. pantā;
            
         
               2)
            
            
               Norvēģijas Karaliste sedz tiesāšanās izdevumus.
            
         
      Juridiskā un faktiskā pamatinformācija un prasības juridiskais pamats
   
   
               —
            
            
               Norvēģijas tiesību aktos paredzēti ierobežojumi attiecībā uz īpašumtiesībām un balsstiesībām finanšu pakalpojumu infrastruktūras iestādēs. Principā Biržas aktā noteikts aizliegums turēt vairāk nekā 20 % no biržās tirgotajām akcijām, kā arī izmantot balsstiesības par vairāk nekā 20 % no kopējām balsstiesīgajām kapitāla daļām vai vairāk nekā 30 % no balsīm, kas pārstāvētas pilnsapulcē. Attiecīgie noteikumi par vērtspapīru depozitārijiem ir izklāstīti Vērtspapīru depozitāriju aktā.
            
         
               —
            
            
               EBTA Uzraudzības iestāde uzskata, ka apstrīdētie tiesību akti nav saderīgi ar tiesībām brīvi veikt uzņēmējdarbību saskaņā ar EEZ līguma 31. pantu un noteikumu par kapitāla brīvu apriti saskaņā ar EEZ līguma 40. pantu.
            
         
               —
            
            
               EBTA Uzraudzības iestāde īpaši uzskata, ka apstrīdētie tiesību akti nav nepieciešami, lai veicinātu finanšu tirgu vienmērīgu darbību un efektivitāti un lai rosinātu uzticēšanos tirgus dalībnieku starpā saistībā ar iestāžu neatkarību un objektivitāti. Tā apgalvo, ka šajā nolūkā ir pieejami alternatīvi, mazāk ierobežojoši pasākumi, kuri būtu pietiekami efektīvi.